Pokémon Platinum

Pokémon Platinum Version () on Nintendon julkaisema tietokoneroolipeli, joka on julkaistu Nintendo DS -konsolille Japanissa ja Pohjois-Amerikassa vuonna 2008, sekä Euroopassa keväällä 2009.

Pokémon Platinum on Pokémon-pelisarjan neljännen tuotantokauden peli, joka on sarjassa tyypillisesti sen sukupolven "kolmas versio", eli Pokémon Crystalin sekä Pokémon Emeraldin tavoin se perustuu edeltäjiinsä Pokémon Diamond ja Pearl -peleihin ja Sinnoh-alueelle. Platinumissa uusina ominaisuuksina edeltäjiinsä nähden on lisäsisältöä legendaarisen Pokémonin Giratinan uusi tarina sekä sen ja myyttisen Pokémonin Shayminin uudet esiintymismuodot, joitain pelialueita muokattiin, pelaajahahmojen ulkonäköä päivitettiin ja verkkotoimintamahdollisuuksia lisättiin Wi-Fi Plazan avulla. Platinumissa Pokémonien graafinen ulkoasu eli spritet uusittiin ja salijohtajien sekä eliittinelosten jäsenten ulkoasuja päivitettiin. Platinumissa Taistelurintama () korvaa Ottelutornin () pelin loppupuolen haastealueena. Sinnohin Pokédexiä laajennettiin Platinumia varten, jonka vuoksi uusia Pokémoneja on tavattavissa eri alueilla.

Pelaajien suhtautuminen Platinumiin oli pääosin myönteistä, ja se sai arvosanakseen Metacriticissä 84/100 ja suomalaisessa Pelaaja.fi -pelin haastattelussa 7/10. Peliä on pidetty yhtenä Pokémon-sarjan parhaista osista, ja sitä kiitettiin erityisesti Diamond- ja Pearl-versioihin tehdyistä parannuksista ja lisäyksistä. Arvostelijoiden joukossa olivat muun muassa IGN, Nintendo Power ja GamePro. Peliä on kuitenkin myös arvosteltu siitä, että se muistuttaa liikaa edeltäjiään.

IGN sijoitti Pokémon Platinumin kaikkien aikojen yhdeksänneksi parhaaksi Nintendo DS:lle julkaistuksi peliksi sekä nimesi sen yhdeksi vuoden 2009 parhaista roolipeleistä kyseiselle pelialustalle. Pokémon Platinum oli julkaisuaikanaan Japanin nopeimmin myynyt peli, ja siihen mennessä, kun maailmanlaajuiset myyntiluvut julkaistiin 31. maaliskuuta 2010, sitä oli myyty 7,06 miljoonaa kappaletta.

 Pelaaminen  

Pokémon Platinum on pääsarjan peleille tyypilliseen tapaan roolipeli, jossa on seikkailuelementtejä. Sen perusmekaniikka on tarkalleen sama kuin edeltäjissään, lukuun ottamatta muutamia korjattuja bugeja ja pelaajien toivomia mukautuksia. Esimerkiksi ns.  "void glitch" -virhe yritettiin poistaa (virhe oli yhä mukana Platinumissa), sillä pelaajat menettivät sen johdosta tallennuksiaan. Kuten kaikissa siihen asti julkaistuissa käsikonsolien Pokémon-peleissä, pelattavuus tapahtuu kolmannen persoonan lintuperspektiivistä, ja siinä on kaksi perusnäkymää: pelikartta, jossa pelaaja ohjaa hahmoaan; taistelunäkymä; sekä valikko, jossa pelaaja hallitsee Pokémon-tiimiään. 

Pelaaja aloittaa yhdellä Sinnoh-alueen aloituspokémonilla. Piplupilla, Chimcharilla tai Turtwigilla ja voi napata Pokémoneja lisää käyttämällä Poképalloja. Pelaaja käyttää Pokémonejaan taistelemaan muita Pokémoneja vastaan. Kun pelaaja kohtaa villinä esiintyvän Pokémonin tai toinen kouluttaja haastaa hänet taisteluun, näkymä vaihtuu vuoropohjaiseen taisteluruutuun. Taistelun aikana pelaaja voi käyttää Pokémonien liikettä, käyttää esineen, vaihtaa aktiivista Pokémonia tai paeta. Pakoon ei voi juosta kouluttajataisteluissa. Kaikilla Pokémoneilla on osumapisteitä (HP); kun Pokémonin HP laskee nollaan, se pyörtyy eikä voi taistella, ellei sitä herätetä Pokémon-liikkeellä tai esineellä.

Jos pelaajan Pokémon voittaa vastustajan Pokémonin saamalla sen pyörtymään, se saa kokemuspisteitä. Saatuaan tarpeeksi kokemuspisteitä Pokémonin taso nousee, joka kuvastaa hahmon kokemuksen ja voiman kasvua. Useimmat Pokémonit kehittyvät uudeksi lajiksi saavutettuaan tietyn tason. Taisteluiden lisäksi Pokémonien vangitseminen on Pokémon-pelien tärkein osa. Muiden kouluttajien Pokémoneja ei voi vangita, pelaaja voi käyttää Poképalloja vain villeihin Pokémoneihin taisteluiden aikana.

Onnistunut vangitseminen lisää Pokémonin pelaajan aktiiviseen ryhmään tai tallentaa sen pelajaalle myöhemmin valittavaksi, jos ryhmässä on jo kuusi Pokémonia. Vangitsemisen onnistumiseen vaikuttavat Pokémonin jäljellä olevat HP ja nappaamisyrityksessä käytetty Poképallo: mitä alhaisempi Pokémonin HP ja tehokkaampi Poképallo, sitä korkeampi on vangitsemisen onnistumistodennäköisyys. 

Platinum sisältää pitkälti samat Pokémonit kuin Diamond ja Pearl, mutta joitakin Pokémoneja on lisätty esiintymään eri alueilla ja vastavuoroisesti toisia poistettu. Platinum sisältää Pokétch-laitteen, rannekellomaisen laitteen, joka esiteltiin peleissä jo edeltäjässään. Siinä on yksinkertaisia sovelluksia, kuten laskin, kartta, laskuri ja piirtoalusta. Platinumissa on myös edeltäjistänsä tuttu Underground-tila, jossa pelaajat voivat kaivaa palloja ja fossiileja.

Uudet ominaisuudet 
Platinum lisää uuden alueen nimeltä ”Wi-Fi Plaza”, jossa on useita Pokémon-teemaisia minipelejä ja johon voi osallistua enintään 20 pelaajaa kerrallaan. Platinumissa esitellään myös Vs. Recorder -niminen esine, jonka avulla pelaajat voivat tallentaa taisteluita Battle Frontier -alueella tai Wi-Fi-yhteydellä käydyissä taisteluissa. 

Platinumissa oli käytössä Global Trade System (GTS) -verkkopalvelu, jossa pelaajat voivat vaihtaa Pokémoneja nimettömästi verkkoyhteytensä kautta. Muutoksena GTS-järjestelmässä pelaajat voivat saada sähköpostilla ilmoituksen vaihdon suorittamisesta, mutta Japanin ulkopuolella tämä ominaisuus on rajoitettu viestiksi pelaajan Wii-konsoliin. 

Pokémonien ulkoasuun ja saatavuuteen on tehty useita muutoksia; Giratina ja Shaymin  saivat  uusia muotoja, jonka lisäksi Rotom sai neljä uutta muotoa. Uusia esineitä lisättiin sallimaan muun muassa näiden Pokémonien muodonvaihtoa. Giratinan ja Shayminin uudet muodot saavutetaan käyttämällä Griseous Orb- ja Gracidea Flower -esineitä. Lisäksi pelissä esiintyvät kolmikot Articuno, Zapdos, Moltres, sekä Regice, Regirock ja Registeel. 

Peli sisältää myös Battle Frontier -nimisen alueen, joka esiteltiin ensimmäistä kertaa Pokémon Emeraldissa, jossa pelaajat voivat osallistua pelin tarinan jälkeisiin taisteluihin ja turnauksiin.

Platinum on yhteensopiva Diamondin ja Pearlin lisäksi myös kolmannen sukupolven Pokémon-pelien kanssa DS:n GBA -pelien korttipaikan kautta. Pelaajat voivat siirtää Pokémoneja Platinumista Wii-peleihin Pokémon Battle Revolution ja My Pokémon Ranch, tosin jälkimmäinen oli toiminnassa vain Japanissa. Peliin lisättiin kaksi uutta hahmoa: poliisi nimeltä Looker, joka seuraa vihollisryhmä Team Galacticia, sekä Cyrusta, Team Galacticin johtohenkilöä. 

Merkittävä lisäys on pelin loppupuolella esiintyvä Distortion World -maailma, jossa Giratinan kerrotaan asuvan. 

Pokémon Platinum lisää myös uusia jälkipelin elementtejä kuten huvilan, jonka pelaaja voi sisustaa haluamallaan tavalla.

Asetelma ja tarina

upright=0.68|thumb|right|Sinnoh-alue perustuu Japanin Hokkaidō-saareen.
Pokémon Platinum sijoittuu kuvitteelliselle Sinnoh-alueelle, kuten Diamond ja Pearl -pelitkin. Platinumissa ympäristöt eroavat hieman edeltäjistään; lunta esiintyy paikoissa, joissa sitä ei ollut Diamondissa ja Pearlissa. Tämän muutoksen vuoksi pelaajien hahmot ja pelaajan kilpailija pukeutuvat kylmemmän sään mukaisesti verrattuna Diamondin ja Pearlin versioihin.

Kuten edeltäjissään Diamondissa ja Pearlissa, pelaajat palaavat Platinumissa tuttuihin Sinnoh-alueen paikkoihin, kuten Twinleaf Towniin, Pastoria Cityyn ja Resort Areaan. Monet näistä paikoista ovat kuitenkin kokeneet ulkoasumuutoksia Diamondiin ja Pearliin verrattuna. Platinumissa myös monet Diamondista ja Pearlista tutut hahmot palaavat, kuten Sinnohin Pokémon-mestari Cynthia, Eliittinelikon ({{k-en|Elite Four}}) jäsenet Aaron, Bertha, Flint ja Lucian sekä salijohtajat Roark, Gardenia, Fantina, Maylene, Crasher Wake, Byron, Candice ja Volkner.

Tarina
Pokémon Platinum noudattaa suurelta osin Diamondin ja Pearlin juonta, mutta esittelee siihen myös uusia elementtejä. Pelissä esiintyy kaksi uutta hahmoa: Charon, Team Galacticin tiedemies ja uusin komentaja Marsin, Jupiterin ja Saturnin rinnalla sekä "Looker"-nimimerkillä toimiva etsivä, joka tutkii Team Galacticia. Giratina on Platinumissa keskeinen hahmo, kun taas Dialga ja Palkia olivat Diamondin ja Pearlin pääosissa. Pelaaja voi kuitenkin edelleen hankkia Dialgan ja Palkian pelin läpäisyn jälkeen, kun taas Diamondissa ja Pearlissa pelaaja pystyi pyydystämään vain Giratinan ja pelin maskottipokémonin. Pelaajalla on useita mahdollisuuksia pyydystää Giratina pelin aikana; tämä on ensimmäinen kerta Pokémon-pelissä, jossa pelaajalle tarjotaan mahdollisuus pyydystää legendaarinen Pokémon uudelleen sen tultua voitetuksi taistelussa.

Platinumiin lisättiin uusia kohtauksia, jotka lisäsivät uuden kerronnan Diamondin ja Pearlin tarinoista. Yksi näistä kohtauksista sisältää pelaajan soluttautumisen Team Galacticin päämajaan yhdessä Lookerin kanssa, jolloin he todistavat järjestön johtajan Cyruksen puheen. Puheessaan Cyrus kuvailee suunnitelmaansa käyttää legendaarisia pokémoneja Dialgaa ja Palkiaa luodakseen uuden henkisen maailman.

Pokémonit
Kuten Diamondissa ja Pearlissa, aloituspokémonit ovat ruohotyypin Turtwig, tulityypin Chimchar ja vesityypin Piplup, jotka kehittyvät vastaavasti Torterraksi, Infernapeksi ja Empoleoniksi.
Neljännen polven pelit voivat vuorovaikuttaa keskenään esimerkiksi Pokémon-taistelujen kautta, sillä niiden pelinsisäiset tiedostot kattavat keskenään samat neljännen sukupolven ja sitä aiemmat pokemonit.

Kehitys
Pelin suunnittelija Takeshi Kawachimaru halusi muuttaa vain tärkeimpiä osia, jotta peli ei poikkeaisi liikaa alkuperäisistä versioista. Pelin johtaja Junichi Masuda kommentoi, että alkuperäiset pelit oli suunniteltu "lopullisiksi" Pokémon-peleiksi, joten Platinumista oli tehtävä niitä "vahvempi".

Giratinan uusi muoto paljastettiin ensimmäistä kertaa helmikuussa 2008. Suunnittelussa kiinnitettiin erityisesti huomiota yksityiskohtiin ja Giratina piirrettiin uudelleen useaan kertaan. Distortion World () perustuu antimateriaan ja massa-energia ekvivalenssiin, joiden kautta Masuda kuvaili Girtainan kotipaikkaa muille kehittäjille.

 Lähteet 

Luokka:Nintendo DS -pelit
Platinum
Luokka:Verkkomoninpelit
Luokka:Vuoden 2008 videopelit